《建康六感·晋》
宋代·刘子翚

日昃无全照，南迁事仓忙。
龙谣方协瑞，星衲已告亡。
凌迟百年方，凛凛危莫将。
向来问鼎人，项背常相望。
环宫白羽列，面阙鸣弦张。
膺图未跻泰，卜世岂有长。
独怜短辕公，推刃杀忠良。
百身嗟莫赎，一恸鬓成苍。
时移事亦更，为宋复为梁。
惟有采石潮，年年到前岗。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。